b'\n_START_ARTICLE_\nTolovajevo leto\n_START_SECTION_\nO avtorju\n_START_PARAGRAPH_\nDim Zupan se je rodil 19.2.1946 v Ljubljani, kjer \xc5\xbeivi in ustvarja, ima status samostojnega kulturnega delavca. Napisal je \xc5\xbee ve\xc4\x8d kot 20 knjig, ve\xc4\x8dina izmed njih sodi v mladinsko in otro\xc5\xa1ko knji\xc5\xbeevnost. Poleg sve\xc5\xbee tematike ga odlikuje kar se da izviren pripovedni slog ter poseben odnos do otrok in mladine. Po njegovem so otroci majhni odrasli, ki jim sicer manjkajo izku\xc5\xa1nje, vendar meni, da so sposobni dojemati zapletene strani \xc5\xbeivljenja. Zupan je dokon\xc4\x8dal \xc5\xa1tudija prava, a ima od leta 1992 status svobodnega kulturnega delavca \xe2\x80\x93 pisatelja. \xc5\xbde njegov o\xc4\x8de, Vitomil Zupan, je bil znan pisatelj. Ko je za\xc4\x8del pisati, je sodeloval z Manco Ko\xc5\xa1ir, kateri je dal prebrati delo Prvi dan Drekca Pekca in Pukca Smukca. Le ta je bila nad delom navdu\xc5\xa1ena. Ko je dopolnil delo, je knjigo Trije dnevi Drekca Pekca in Pukca Smukca izdala Mladinska knjiga. Knjigi Trnovska mafija in Trnovska mafija drugi\xc4\x8d sta iz\xc5\xa1li leta 1992 in 1997, obe sta posve\xc4\x8deni h\xc4\x8derki Maji. Nastala je tudi tretja knjiga, Trnovska mafija \xe2\x80\x93 v tretje gre rado (2003). Zadnjo skupino Zupanovega ustvarjanja tvorijo \xc5\xa1tiri knjige kratkih zgodb: Ma\xc5\xa1\xc4\x8devanje stra\xc5\xa1ne juhice (1997), Maja \xc5\xbee ve (2002), Najbolj\xc5\xa1a flinta je dobra finta (2002) in Osica Maja (2004).\n_START_SECTION_\nInterpretacija besedila\n_START_PARAGRAPH_\nPravljica se za\xc4\x8dne s smrtjo dobrega kralja Krasnobrada. Nasledi ga njegov sin, ki je moral zelo dolgo \xc4\x8dakati na krono, zato je hudoben in \xc4\x8dastihlepen. Njegova ne\xc4\x8dimrnost v de\xc5\xbeeli povzro\xc4\x8di katastrofalno stanje. Za\xc4\x8dne se vojna in povsod vlada kaos, kar je razlog za tolovajstvo. Tolovaj Lojze pa ni navaden tolovaj, ampak politi\xc4\x8dni tolovaj. Je dobrega srca, vendar se mora obna\xc5\xa1ati kot tolovaj, ker je huda konkurenca in mora nekako pre\xc5\xbeiveti. Ko se zgodba razvija naprej, lahko zaznamo tudi korupcijo, ko kmet Gomolj podkupi tolovaja, da ne bo kradel pri njem. Deklica Maja pa tista, ki poskrbi, da se v pravljici zgodo preobrat. Obi\xc5\xa1\xc4\x8de tolovaja in ga usmeri na pravo pot. Tolovaj Lojze ni ve\xc4\x8d nevaren vasici, temve\xc4\x8d postane pol tolovaj pol po\xc5\xa1tenjak. Ker je politi\xc4\x8dni tolovaj, ga Maja poimenuje politolovaj. Dose\xc5\xbee tudi, da ga va\xc5\xa1\xc4\x8dani sprejmejo v po\xc5\xa1teno slu\xc5\xbebo. Kmalu pa Lojze no\xc4\x8de biti ve\xc4\x8d tolovaj in si \xc5\xbeeli vzeti nazaj priimek Caj. Kljub temu \xc5\xa1e naprej ostaja politi\xc4\x8dna oseba, zato postane poliCaj.\n_START_SECTION_\nAnaliza besedila\n_START_PARAGRAPH_\nPravljico pripoveduje tretjeosebni pripovedovalec, ki se nikoli ne vklju\xc4\x8di v noben dogodek. Je veliko dialoga in povedi so kratke. Pojavljajo se tudi stilno zaznamovane besede, kot npr. dekli\xc4\x8d, sod\xc4\x8dek, grozodejstvo, \xe2\x80\xa6 Knjiga ni razdeljena na poglavja._NEWLINE_Zgodba se dogaja na treh razli\xc4\x8dnih krajih. Za\xc4\x8dne se v domovanju kralja, nadaljuje v vasici, ki je bila najbolj oddaljena od vseh (v dolini med hribi) ter v gozdu ob vasici, kjer je prebival tolovaj Lojze. Ta vasica je bila najbolj oddaljena in v \xc4\x8dasu krize v kraljestvu so jo kraljevi biri\xc4\x8di najmanj iz\xc5\xbeemali. Ljudje so si pomagali med seboj in shajali skozi \xc5\xbeivljenje. Vendar je tudi njih doletela nesre\xc4\x8da. V gozd poleg vasice se je naselil tolovaj. V vasici je zavladal strah in ljudje si niso upali iti ve\xc4\x8d ven iz hi\xc5\xa1. V zadnji hi\xc5\xa1i, najbolj oddaljeni od vasi, so \xc5\xbeiveli mati in o\xc4\x8de, ter majhna h\xc4\x8derka Maja. Mati in o\xc4\x8de jo nista ve\xc4\x8d spustila ven iz hi\xc5\xa1e. Na koncu zgodbe pa je ta deklica najbolj zaslu\xc5\xbena za to, da so razkrinkali tolovaja._NEWLINE_Zupan se je v tej pravljici na zabaven na\xc4\x8din lotil politike, borbe za oblast in oblasti same. Zgodbo je postavil tako, da jo lahko razumemo, kot da se dogaja okoli nas, tu in zdaj.'